বিধ্বংসী টাইফুনের হানা, প্রবল ঝড়ে লণ্ডভণ্ড উত্তর চীন, দেখুন ভিডিও

ওয়েব ডেস্ক: ভয়াবহ টাইফুনের (Typhoon) প্রভাবে রীতিমতো বিপর্যস্ত উত্তর চীন (North China)। প্রবল ঝোড়ো হাওয়ার দাপটে বেজিং-সহ (Beijing) একাধিক শহরে জারি করা হয়েছে সতর্কবার্তা। আবহাওয়াবিদদের আশঙ্কা, ১৯৫১ সালের পর ২০২৫-এর এপ্রিলে ফের বড়সড় বিপর্যয় দেখতে পারে ড্রাগনের দেশটি। বিগত দশ বছরের মধ্যে প্রথমবারের জন্য বেজিংয়ে জারি হয়েছে ‘কমলা সতর্কতা’ (Orange Alert)।

উত্তর চীনের টাইফুন পরিস্থিতি এতটাই উদ্বেগজনক যে, সেখানে যাঁদের শারীরিক ওজন ৫০ কেজির কম, প্রশাসনের পক্ষ থেকে তাঁদের বাড়ির ভেরতেই থাকার পরামর্শ দেওয়া হয়েছে। কারণ টাইফুনের ঝোড়ো হাওয়ার তাণ্ডব এমন পর্যায়ে পৌঁছেছে যে, বেজিং শহরেই অন্তত ৪০০টি বিমান বাতিল করা হয়েছে। রাস্তার উপর ভেঙে পড়েছে সারি সারি গাছ। ক্ষতিগ্রস্ত হয়েছে বহু বাড়ি, গাড়ি, দোকানপাট। তবে আগেভাগে ক্ষয়ক্ষতি কমাতে প্রশাসন বিভিন্ন এলাকায় অন্তত ৪ হাজার ৮০০টি গাছ ছেঁটে ফেলেছে।

আরও পড়ুন: রবির সকালে ফের কাঁপল মায়ানমার! চরম আতঙ্ক, এখন কী অবস্থা?

উত্তর চীনের বেশিরভাগ রাস্তাঘাট এখন প্রায় শুনশান। ঝড়ের দাপটে মানুষ কার্যত গৃহবন্দি। তবে এই ভয়ংকর ঝড় কেবল বেজিংয়েই সীমাবদ্ধ নেই। পূর্ব চীনের একাধিক প্রদেশ, যেমন— মঙ্গোলিয়া, হেনান ও সাংহাইয়েও তাণ্ডব চালাচ্ছে ঝোড়ো হাওয়া ও ধুলোর ঝড়। সাংহাইয়ের জন্য বিশেষভাবে ধুলোঝড় সংক্রান্ত সতর্কতা জারি করা হয়েছে।

More video of the insane storm that’s swept through China. This is in Guizhou….???pic.twitter.com/eP6VDB8u5j

— Volcaholic ? (@volcaholic1) April 12, 2025

আবহাওয়াবিদদের মতে, মরু ও তৃণভূমি অঞ্চলে এই সময়কালে ঝড় খুব একটা বিরল নয়। তবে গত এক দশকে এমন প্রবল ঝড়ের দাপট খুব কমই দেখা গিয়েছে। শুক্রবার থেকেই প্রশাসন সমস্ত নাগরিককে সতর্ক থাকতে বলেছিল। বর্তমান পরিস্থিতিতে সেই সতর্কবার্তার গুরুত্ব আরও বেড়েছে।